I sit ene år hos Duke, sæsonen 2018-19, var Williamson en kæmpe stjerne for basketballholdet, hvor han under ledelse af den legendariske [[træner]] [[Mike Krzyzewski]] allerede som ''freshman'' (førsteårsspiller) blev kåret til årets college-spiller.<ref>{{cite news|url=http://naismithtrophy.com/winners/|title=Naismith Trophy: Winners|accessdate=2019-06-26}} {{en sprog}}</ref> Han nåede at spille 33 kampe for holdet i løbet af sæsonen, og scorede i gennemsnit 22,6 point og lavede 8,6 rebounds. Duke vandt 29 af sæsonens 34 kampe, og blev rangeret som det bedste hold i landet af flere medier, inden man blev slået ud i kvartfinalen i play-offs.<ref>{{cite news|url=https://collegebasketball.ap.org/poll|title=AP: AP Top 25 poll - week 20|accessdate=2019-06-26}} {{en sprog}}</ref> Williamson var sæsonens helt store stjerne i ligaen. Efterspørgslen på billetter til Duke's kampe var enorm i sæsonens løb, og Zion Williamson selv blev et hit på de [[sociale medier]], hvor han i løbet af sæsonen nåede op på mere end 2 millioner [[instagram]]-følgere.<ref>{{cite news|url=https://www.forbes.com/sites/adamzagoria/2019/03/29/how-zion-williamson-has-helped-duke-dominate-college-sports-on-twitter-instagram-and-facebook/|title=Forbes: How Zion Williamson Has Helped Duke Dominate College Sports On Twitter, Instagram And Facebook|date=2019-03-29}} {{en sprog}}</ref>
Levende_personer Sport